ALAQUÀS ESCOLARITZARÀ LA POBLACIÓ INFANTIL ACOLLIDA PEL CONFLICTE D'UCRAÏNA ELS PROPERS DIES
15/03/2022

# ALAQUÀS ESCOLARITZARÀ LA POBLACIÓ INFANTIL ACOLLIDA PEL CONFLICTE D'UCRAÏNA ELS PROPERS DIES

*   15/03/2022
*   [Solidaritat](/categoria/25/0/solidaritat)
*   [Imprimir](#)
*   Compartir
*    https://www.alaquas.org/documento.asp?id\_do=20434

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F20434%2F0&title=Ajuntament%20d%27Alaqu%C3%A0s.%20Premsa.ALAQU%C3%80S%20ESCOLARITZAR%C3%80%20LA%20POBLACI%C3%93%20INFANTIL%20ACOLLIDA%20PEL%20CONFLICTE%20D%27UCRA%C3%8FNA%20ELS%20PROPERS%20DIES)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/20434/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2022/2/20434/15032022whatsapp_image_2022-03-14_at_14_36_54_Form_4.jpg)](https://www.alaquas.org/ficheros/documentos/2022/2/20434/15032022whatsapp_image_2022-03-14_at_14_36_54_Form_10.jpg "<a href='https://www.alaquas.org/ficheros/documentos/2022/2/20434/15032022whatsapp_image_2022-03-14_at_14_36_54_Form_10.jpg' target=_blank><i class='fa fa-external-link' aria-hidden='true'></i>.ALAQUÀS ESCOLARITZARÀ LA POBLACIÓ INFANTIL ACOLLIDA PEL CONFLICTE D'UCRAÏNA ELS PROPERS DIES </a>")

L'Alcalde d'Alaquàs es reuneix amb els Departaments de Benestar Social, Educació, Joventut i Esports per a coordinar els serveis d'atenció a les persones refugiades acollides a Alaquàs i garantir la seua participació en els diferents programes d'oci i temps lliure

L’Alcalde d’Alaquàs, Toni Saura, es va reunir ahir dilluns 14 de març amb els Departaments de Benestar Social, Educació, Joventut i Esports per tal de coordinar totes les accions i serveis posats en marxa des de l’Ajuntament d’Alaquàs per a garantir l’atenció necessària a les persones refugiades d’Ucraïna desplaçades al municipi. 

El primer objectiu de la trobada va ser activar totes les fòrmules per a la matriculació escolar de la població infantil. Per aquest motiu, aquest matí s’ha reunit la comissió d’escolarització d’Alaquàs en la qual s’ha procedit a l’assignació de centre escolar als vora 60 xiquetes i xiquets acollits al municipi.

El segon objectiu de l’encontre d’ahir va ser garantir a la població refugiada la seua participació en els diferents programes municipals d’oci i temps lliure. Per aquest motiu, des dels diferents departaments es van plantejar diferents activitas a través de les quals oferir-los la possibilitat de fer ús dels diferents recursos d’oci i temps lliure amb què compta Alaquàs com són la Ludoteca, l’Espai Educatiu, el Centre Obert i les escoles esportives. A més, tindran la possibilitat també de participar en la programació de les diverses associacions culturals i esportives que també s’han prestat a col·laborar.

Respecte a la població adulta, el Departament de Benestar Social ha activat un servei d’assessorament jurídic per a la tramitació administrativa de la protecció temporal de les persones afectades pel conflicte. Per a poder tramitar-lo és necessari sol·licitar una cita prèvia al telèfon 961519401. Amb aquest document podran accedir al permís de residència i de treball temporal. Cal destacar a més que totes les persones acollides compten ja amb targeta sanitària d’atenció mèdica.